NaiveNeuron/SloPal huggingface dataset:
Danko, Andrej, predseda NR SR (2019-02-05):
Prosím, prezentujme sa a hlasujeme. (Hlasovanie.) Prítomných 137, za 63, proti 23, zdržalo sa 51. Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie o bode 29 programu, je to druhé čítanie o vládnom návrhu zákona o sprístupňovaní strelných zbraní a streliva na civilné použitie na trhu (tlač 1199). Dávam slovo spoločnému spravodajcovi z výboru pre hospodárske záležitosti poslancovi Pucimu, aby hlasovanie uvádzal.
Pellegrini, Peter, predseda NR SR (2015-05-05):
Ďakujem veľmi pekne. Poprosím vás, kolegyne a kolegovia, o minútu ticha. (Minúta ticha.) Ďakujem pekne. Pred hlasovaním mi dovoľte ešte, aby som vás informoval o zmenách pomerov a v zložení jednotlivých klubov. Dovoľte, aby som vám aj z tohto miesta oficiálne oznámil, že pani poslankyňa Edita Pfundtner sa stala členkou klubu MOST – HÍD. (Potlesk.) Národná rada zároveň rozhodla o úprave financovania klubu, nakoľko došlo k zvýšeniu počtu, a podpísal som rozhodnutie, ktorým prideľujem poslaneckému klubu viac prostriedkov na fungovanie. (Ruch v sále.) Kolegyne, kolegovia, budeme pokračovať v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive (tlač 1539). Dávam slovo spravodajcovi, ktorého určil navrhnutý gestorský Výbor pre obranu a bezpečnosť, poslancovi Mariánovi Kovačócymu, aby uviedol hlasovanie. Pán poslanec, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1539.)
Grendel, Gábor, podpredseda NR SR (2023-06-22):
Ďakujem za informáciu a prerušujem rokovanie o tomto bode programu. (Reakcie z pléna.) Áno, preruším teraz rokovanie na dve minúty, aby sme preverili, kedy príde pani ministerka. (Prestávka.)
Blanár, Juraj, podpredseda NR SR (2021-06-23):
S faktickou poznámkou pán poslanec Marek Kotleba.
P. Paška, predseda NR SR: (2008-09-17):
(Hlasovanie.) 138 prítomných, 135 za, 1 sa zdržal, 2 nehlasovali. Konštatujem, že sme návrh pridelili výborom a určili lehoty na prerokovanie. Pán poslanec Jarjabek bude uvádzať v prvom čítaní hlasovanie o návrhu poslancov Národnej rady Slovenskej republiky Borisa Zalu a Oľgy Nachtmannovej na vydanie zákona o zásluhách Alexandra Dubčeka . Je to tlač 721.
R. Rafaj, poslanec: (2008-04-02):
V každom prípade si nespomínam, že by sme my chodili ako straníci v ústavnej funkcii na stredné školy a robili tam ideologické prednášky pod kepienkom diskusií so študentmi, ako sme si to mohli každý mesiac v minulých ostatných osem rokov prečítať z novín. Ale na druhej strane oceňujem, že ste sa inšpirovali tetou z Polichna. Pravdepodobne ste čítali poviedky Boj, Nemilý alebo hru Prekážky, Ťažké položenie či Sluhove trpkosti, ale v kontexte opäť toho osemročného obdobia by som odporučil poviedku Pozde. A čo sa týka izraelského školského zákona. Nepochybne je určite dobrý, pretože výsledky ich študentov sú excelentné, ale na druhej strane verte, že by sme, a vy určite by ste nechceli implementovať na Slovensko ich vlastenecký zákon, ktorý umožňuje občanom, ktorí nedostatočne prejavujú vlastenectvo, odňať občianstvo. Ďakujem.
A. Záborská, poslankyňa: (2001-09-17):
Zároveň odporúčam, aby v súlade s rozhodnutím predsedu Národnej rady boli pridelené tieto návrhy zákonov výborom pre financie rozpočet a menu, výboru pre hospodárstvo, privatizáciu a podnikanie, výboru pre pôdohospodárstvo a výboru pre zdravotníctvo, ktorý je zároveň gestorským výborom. Všetky tieto výbory prerokujú návrhy zákonov, oba návrhy do 17. októbra v roku 2001 vrátane gestorského výboru. Pán podpredseda, skončila som, otvorte, prosím, rozpravu.
J. Laššáková, poslankyňa: (2009-12-08):
A ja si myslím, komu bola spôsobená škoda aj očkovaním a vie sa preukázať, v našom právnom poriadku máme dostatok mechanizmov na to, aby si poškodená osoba takúto škodu uplatňovala. Nemyslím si, že potrebujeme špeciálny zákon na vymáhanie náhrady škody spôsobenej očkovaním, ktoré je zo zákona. Takže ja sa prihováram za to, aby sme procedurálny návrh, ktorý dal pán poslanec Zelník, podporili, aby sme nepokračovali v prerokovanom návrhu zákona. Ďakujem pekne.
M. Sabolová, poslankyňa: (2008-05-14):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady o rokovacom poriadku, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s ústavou a medzinárodnými zmluvami, ktorými je Slovenská republika viazaná. Návrh zákona nezakladá nárok na pracovné sily, nepredpokladajú sa jeho finančné dôsledky na štátny rozpočet a nemá vplyv na rozpočet obcí a vyšších územných celkov. Vychádzajúc z oprávnení spravodajcu veľmi krátka úvaha. Treba možno priznať, že takýto návrh zákona bolo možné predložiť už aj skôr. Je to zákon, ktorým nechceme a nezakazujeme striktne možnosť akéhosi výberu, ak chceme voľby, ale dávame veľkú možnosť a šancu na rozhodovanie, keď v hektickom čase a možno vo vážnej situácii má žena, ale aj to okolie okolo nej príležitosť zvážiť všetky dôsledky a následky, pretože právo na život je prvotným, základným právom každého jednotlivca a podmienkou existencie všetkých ostatných práv, nie je, myslím, potrebné ani v tejto sále, ani verejnosti vysvetľovať, kedy začína život a kedy má svoj prirodzený koniec. Ale je vždy určite na slobode a práve každého občana, je určite dokázané, myslím, že všetci, ktorí si dieťa ponechali, nikdy neobanovali toto svoje rozhodnutie, pretože bolo vždy pre nich prínosom. Ak bude dôvod a príležitosť, vystúpim v rozprave  a prednesiem aspoň základné informácie z Deklarácie práv počatého dieťaťa, pretože veľmi jasne ukazujú nielen na právo vychádzajúce z deklarácií, zákonov, ale aj na prirodzené právo. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí prerokovať uvedený návrh zákona v druhom čítaní. V súlade s rozhodnutím predsedu Národnej rady z januára 2008 a podľa § 71 rokovacieho poriadku navrhujem, aby zákon prerokovali výbor ústavnoprávny, výbor pre ľudské práva, národnosti a postavenie žien a výbor pre zdravotníctvo. Za gestorský výbor navrhujem výbor pre zdravotníctvo. A odporúčam, aby predmetný návrh zákona výbory prerokovali v druhom čítaní do 30 dní a gestorský výbor do 31 dní od jeho prerokovania v prvom čítaní. Vážený pán predsedajúci, prosím vás, aby ste otvorili rozpravu k danému návrhu zákona.
Čepček, Martin, poslanec NR SR (2021-12-09):
Áno, ďakujem. Pán kolega, presne ste to pomenovali. Napríklad ja som spomenul tú nemocnicu v Snine, je to nemocnica na okraji Slovenska. Najbližších 50 kilometrov po ukrajinskej hranici nie je nič a na druhú stranu je 20 km nemocnica v Humennom, to znamená, máme tam 70-kilometrový okruh, kde ak sa nemocnica zruší, bude problém pri tejto infraštruktúre, ktorá tam je, cestná, myslím, infraštruktúra, sú tam cesty, ktoré sú v zimnom období ťažko udržiavateľné, sú tam jednoducho, táto zdravotná starostlivosť na východnom Slovensku skončí, akonáhle tam nemocnica v Snine nebude. Ďakujem.
Hrnčiar, Andrej, podpredseda NR SR (2017-03-23):
Pán poslanec, máte záujem o doplňujúcu otázku? Nech sa páči, prihláste sa.
Kolesík, Andrej, poslanec NR SR (2012-05-16):
Ďakujem, pani predsedajúca. Ďakujem kolegom za faktické poznámky. Pôjdem pekne po rade. Pán poslanec Miškov, opakovane vedome zavádzate a dovolím si tvrdiť, že klamete, keď tvrdíte, že tento návrh zákona je v rozpore s ústavou a so zákonmi. Veď pokiaľ máte takýto názor, obráťte sa na Ústavný súd. Opakovane zavádzate aj v tom, že týmto návrhom berieme manažérsku kontrolu predstavenstvu. Nie, my len prenášame rozhodovanie len o jednej vybranej časti, a to je to o podávaní cenových návrhov na ÚRSO, na valné zhromaždenie. Je to legitímne a z nášho pohľadu správne. Pán poslanec Kadúc, veľmi by ma zaujímalo, ja sa vás na to spýtam osobne, ako ste dospeli k tomu číslu 400 mil. eur. Mne to nejako nesedí. Pán poslanec Hudacký, veľmi správne ste povedali, že ÚRSO je nezávislý regulačný orgán a nemalo by nejakým spôsobom zastupovať záujmy štátu v jednotlivých spoločnostiach. Ja s vami súhlasím. Ja s vami súhlasím, pán poslanec, ale práve štát by mal zastupovať svoje záujmy v tých spoločnostiach, v ktorých má väčšinu, a práve cez valné zhromaždenie. To dúfam, že súhlasíte v tejto chvíli vy so mnou. Takže neviem, čo je na tom zlé, keď navrhujeme takéto pôsobenie štátu, aby mohol vlastne obhajovať svoje záujmy majoritného akcionára v spoločnostiach, kde má jednoducho majoritu. A rovnako, pán kolega Přidal, pokiaľ má niekto z poslancov zákonodarcov akúkoľvek pochybnosť o súlade tohto nášho návrhu zákona s ústavou alebo so zákonmi Slovenskej republiky, nech sa páči, je tu inštitút podania na Ústavný súd, 30 podpisov a ja verím, že Ústavný súd skonštatuje súlad tohto nášho návrhu zákona s Ústavou SR. Ďakujem.
Pellegrini, Peter, predseda NR SR (2015-11-25):
Prezentujme sa a hlasujme o skrátení lehoty. (Hlasovanie.) Prítomných 123 poslancov, za hlasovalo 120, zdržal sa 1 poslanec, nehlasovali 2. Lehotu sme skrátili.
Grausová, Natália, poslankyňa NR SR (2018-02-14):
Pán poslanec Pamula, ja si vás vážim, a preto vás prosím, neberte toto, tieto moje slová, toto nie je osobné a nepatria tieto slová vám, vašej osobe. Ale ja, mne sa, vidím, že častokrát poslanci slovenskej, takzvanej, teda Slovenskej národnej strany sa skrývajú za jej názor, za túto značku, pretože naozaj Slovenská národná strana, o ktorej hovoríte, že je najstaršia. Túto Slovenskú národnú stranu sa vášmu predsedovi Dankovi podarilo zbaviť všetkého slovenského a všetkého národného. A vaši voliči, voliči Slovenskej národnej strany prečo si myslíte, že vás zvolili? Pretože očakávali od vás, že bude sa správať slovensky, že dáte, budete dávať hlasy za veci slovenské, že budete hájiť záujmy Slovenskej republiky a záujmy Slovákov. Ale vy to nerobíte. Kto tu útočí? Veď váš predseda vašej strany nás od začiatku s nenávisťou nálepkoval ako extrémistov a fašistov, kým my nie sme. A čo sa týka hymny. Hovoríte, že ja neviem aké dohody. Prosím vás pekne, čo je na tom také strašné zahlasovať za hymnu Slovenskej republiky?! Povedzte mi, čo je na tom také hrozné, že to nemôžete urobiť?! Ďakujem.
Mihál, Jozef, poslanec NR SR (2019-04-03):
No a dodám teda ešte, Janka, dodám teda ešte, aby sa nezabudlo, že okrem toho, že odsunuli náš zákon na koniec, demokraticky, samozrejme, lebo väčšina rozhoduje, okrem toho, že skopírovali náš návrh zákona, že teda pán plagiátor potvrdil, že je veľkým pánom plagiátorom, tak okrem toho ešte tam ten pán predseda dal vyhodiť môjho kolegu spolupredkladateľa Martina Poliačika z rokovacej sály, ktorý by tu inak teraz sedel, a viem si predstaviť, ako ostro by vystúpil, ale on demokraticky túto možnosť nedostal, pretože bol vyhodený z tejto sály pod zámienkou, že uráža pána plagiátora. Nuž, pán plagiátor si nič iné ani nezaslúži. A my teda tu dnes Martina Poliačika nemáme, neviem, či je to dobré alebo zlé, ale je to znova prejav toho, akým spôsobom hrdo, odborne, slušne, demokraticky a s novou politickou kultúrou vládne Slovensku SNS.
L. Žitňanská, poslankyňa: (2007-06-28):
Ďakujem pekne.
B. Bugár, podpredseda NR SR: (2002-02-06):
R. Hofbauer, poslanec: Ministerstvo vnútra ignoruje fakt, že  Maďarská republika na území Slovenskej republiky buduje sieť rezidentúr, rezidentúr, nič iného, rezidentúr a buduje sieť platených rezidentov, ktorí sú evidovaní maďarskou vládou a sú platení maďarskou stranou a budú plniť inštrukcie maďarskej strany. Takže toto je mimoriadne vážny krok, ktorý minister vnútra vedome, zámerne a chcene ignoruje. Nik ma nepresvedčí o tom, že to robí z neznalosti problematiky a že to robí z nevedomosti. Presne tak isto koná ministerstvo spravodlivosti, Generálna prokuratúra a celá vláda. Pretože toto, čo sa deje na území Slovenskej republiky, je v rozpore so slovenskou legislatívou a v rozpore so slovenskou ústavou. To je budovanie cudzích štruktúr cudzieho štátu na území nášho štátu. Pán minister Kukan, vy sa netvárte, že sa vás to netýka. To sa vás týka. Pokiaľ minister zahraničných vecí v tomto smere nič nekoná a alibisticky sa tvári, že všetko je v poriadku, tak tým iba kooperuje s cudzou silou, s cudzími záujmami a s cudzím štátom v neprospech vlastného štátu, resp. štátu, v ktorom v súčasnosti žije, pretože svojím konaním táto vláda dokumentuje, že nekoná v záujme vlastného štátu, ale koná v záujme štátu úplne iného. Toto sú skutočnosti, ktoré sú celkom evidentné, o ktorých netreba presviedčať, a ktoré sú celkom zreteľné každému súdnemu človeku, ktorý sa pohybuje v politickej sfére a spoločenskej sfére. A bezpodmienečne to musí byť zrozumiteľné každému, absolútne každému, kto sa čo len obtrel o spravodajskú sféru. Pán Kukan, to ste predovšetkým vy.
Kollár Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 145 poslancov, za 105, proti 1, zdržalo sa 37, 2 nehlasovali. Konštatujem, že sme schválili návrh novely zákona č. 150/2013 Z. z. o štátnom fonde rozvoja bývania. Budeme pokračovať v hlasovaní v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy. Je to tlač 1672, bod 113 schváleného programu. Spoločným spravodajcom je člen výboru pre financie a rozpočet pán poslanec Milan Kuriak, prosím, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 1672.)
Kollár, Boris, predseda NR SR (2022-06-23):
Prosím, je všeobecný súhlas? (Nesúhlasná reakcia pléna.) Nie. Dávam o tom hlasovať. (Hlasovanie.) Prítomných 125 poslancov, za 80, proti 37, zdržalo sa 8. Uvedený návrh sme schválili. O týchto bodoch budeme hlasovať na konci tejto schôdze. Vážené pani poslankyne, vážení páni poslanci, pokračujeme v prerušenom rokovaní. Podávam procedurálny návrh, aby sme dva body podpredsedu Holého prerokovali dnes po interpeláciách. Sú tu tlače 1041 a 966. Prosím, je všeobecný súhlas? (Nesúhlasná reakcia pléna.) Nie. Dávam o tom hlasovať. Prosím, prezentujeme sa a hlasujeme. (Hlasovanie.) Prítomných 132 poslancov, za 83, proti 37, zdržalo sa 10, nehlasovali 2. Uvedené sme schválili a presúvame ich. Pristúpime k hlasovaniu o bode 40 schváleného programu, ktorým je prvé čítanie o návrhu poslankyne Hatrákovej, Hajšelovej na vydanie zákona, ktorým, pardon, to som preložil. Ospravedlňujem sa. To sme preložili. (Predsedajúci telefonuje služobným telefónom.) Ospravedlňujem sa. To sme pred chvíľou prehodili. Takže teraz budeme hlasovať o bode 63 programu. Je to druhé čítanie o vládnom návrhu zákona, ktorým sa mení a dopĺňa zákona č. 363/2011 Z. z. o rozsahu a podmienkach úhrady liekov, tlač 976. Prosím spoločného spravodajcu z výboru pre zdravotníctvo poslanca Marka Krajčího, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 976.)
P. Hrušovský, predseda NR SR: (2003-11-07):
(Hlasovanie.) 127 prítomných,124 za návrh, 3 sa zdržali. Návrh pani poslankyne Edit Bauer sme schválili. Prosím, ďalší návrh. Ľ. Navrátilová, poslankyňa: Druhý návrh predložila pani Brestenská. Obsahuje dva body. Prvý bod sme schválili zo spoločnej správy, čiže o tomto už hlasovať nemôžeme. Druhý bod sa týka zamestnancov vysokých škôl. Prosím, dajte o tomto návrhu hlasovať.
M. Hort, podpredseda NR SR: (2009-04-29):
A teraz dávam slovo spoločnej spravodajkyni z výboru pre pôdohospodárstvo, životné prostredie a ochranu prírody pani poslankyni Magde Košútovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani spravodajkyňa, máte slovo.
V. Veteška, podpredseda NR SR: (2004-09-10):
O ospravedlnenie svojej neúčasti na dnešnom rokovaní písomne požiadali títo poslanci: Renáta Zmajkovičová, Anton Danko, Ivan Šimko, Michal Vajda. Na zahraničnej pracovnej ceste je poslanec Národnej rady pán Jozef Banáš. Panie poslankyne, páni poslanci, pristúpime k rokovaniu o dvoch návrhoch uznesení Národnej rady Slovenskej republiky. Najskôr prosím poslanca Dušana Čaploviča, aby uviedol návrh uznesenia Národnej rady Slovenskej republiky k žiadosti o predloženie správy o plnení úloh a súčasnom stave športu v Slovenskej republike , ktorý vám bol rozdaný ako tlač 863. Prosím, pán poslanec, ujmite sa slova.
D. Lipšic, poslanec: (2007-12-12):
Vy ste povedali, že by parlament nemal zohrávať úlohu historikov. Ale parlament má morálne právo vyjadrovať, čo v minulosti bolo zlé a čo bolo extrémne zlé. My sme dokonca išli ďalej. Náš trestný zákon vyjadruje určité historické pravdy a ich popretie trestá. A vaši všetci poslanci pri Trestnom zákone hlasovali za. Ja som v tomto trochu opatrnejší dávať do zákonov takéto ustanovenia Trestného zákona kvôli slobode prejavu. Ale tu hovoríme o deklaráciách, ktoré sú podľa mojej mienky absolútne prípustné a správne. Vy ste spomínali, že treba nahradiť akt vyvražďovania aktom násilia. Ale násilie je všeličo, pán poslanec. Násilné konanie končiace úmyselnou smrťou je vražda. Žiadne všeobecné násilie. A z úcty k obetiam, k miliónom obetí, ktoré nedostali nádej, ktorú my prežívame v adventnom období, si myslím, že je našou povinnosťou takéto uznesenie, takúto deklaráciu vzhľadom na obete režimu a jeho násilie prijať. Ďakujem.
M. Číž, podpredseda NR SR: (2007-03-29):
(Hlasovanie.) Prítomných 132 poslancov, za návrh 72 poslancov, proti 6 poslancov, zdržalo sa 51 poslancov, nehlasovali 3 poslanci. Konštatujem, že tento návrh sme schválili.
Hrnčiar, Andrej, podpredseda NR SR (2019-06-25):
Vážené pani poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu kandidátov na sudcov Ústavného sudu. (Pauza kvôli spracúvaniu výsledkov tajného hlasovania.)
Kollár, Boris, predseda NR SR (2021-03-16):
Vyhlasujem rozpravu za skončenú. Pýtam sa spoločného spravodajcu, či sa chce vyjadriť k rozprave. Súčasne vás žiadam, aby ste oznámili termín hlasovania o vrátenom zákone.
Glváč, Martin, podpredseda NR SR (2016-10-21):
Pán poslanec, už druhýkrát prosím o kľud v sále k navrhovateľovi. (Reakcia z pléna.)
Horváthová, Eva, poslankyňa NR SR (2020-10-13):
Ďakujem pekne za slovo. Vážená pani ministerka, ja sa vám chcem poďakovať, že ste vystúpili, že ste objasnili dôvody skráteného legislatívneho konania. Chápem aj výhrady iných poslancov, ktorí, ktorí vystúpili v tom, že ide to super rýchlo. Ja osobne si myslím, ja sa vždy pozerám na tú situáciu ako lekár praktický, že nemáme inú možnosť, pretože ak tomu dobre rozumiem a dobre čítam tú situáciu, tak hlavný hygienik sa bojí vydávať opatrenia, ktoré je nutné teraz dať. Nechcem sa teraz venovať obsahu toho zákona, len skrátenému legislatívnemu konaniu, k tomu ďalšiemu potom neskôr sa vyjadrím. Ale takisto ako vy aj ja vnímam, že je nevyhnutné skrátené legislatívne konanie, a verím aj tomu, že hlavný hygienik aj so svojimi spolupracovníkmi doteraz tie nariadenia dával v najlepšej viere, že, že tak to má byť, tak je to správne. Táto situácia je na Slovensku úplne prvýkrát, prekvapila nás, ak sú tam chyby, tak treba ich opraviť a, samozrejme, ak treba iný spôsob dávania takýchto nariadení, tak to treba čím, čo najrýchlejšie zmeniť, pretože naozaj je ohrozené zdravie a životy ľudí. Čiže akékoľvek pochybnosti o tom, že ako rýchlo, by sa malo skôr premeniť na nejakú snahu, ako pomôcť pánovi ministrovi, hlavnému hygienikovi, aby sme všetci sa spojili a urobili veci, ktoré treba spraviť tak, aby to bolo legislatívne čisté. Takže ja vám veľmi pekne ešte raz ďakujem, že ste vystúpili.
Paška, Pavol, predseda NR SR (2014-03-25):
(Hlasovanie.) 123 prítomných, 108 bolo za, 12 sa zdržali, 3 nehlasovali. Návrh sme pridelili výborom a určili lehoty na prerokovanie. Ešte jedno hlasovanie, pani poslankyňa, o návrhu pánov poslancov Figeľa, Hrušovského, Bugára a Vašečku, Mikuša na vydanie ústavného zákona, ktorým sa mení a dopĺňa ústava. Je to tlač 891. Hlasujeme v prvom čítaní. (Hlasovanie o návrhu poslancov Národnej rady Slovenskej republiky Jána Figeľa, Pavla Hrušovského, Bélu Bugára, Richarda Vašečku, Jozefa Mikuša a ďalších na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 891.)
J. Mikuš, poslanec: (2008-09-17):
Správu o stave a vývoji finančného trhu za rok 2007 pridelil predseda Národnej rady Slovenskej republiky svojím rozhodnutím č. 696 z 26. júna 2008 trom výborom Národnej rady. Ako gestorský výbor určil Výbor Národnej rady Slovenskej republiky pre financie, rozpočet a menu. Tri výbory Národnej rady, gestorský výbor, výbor pre financie, rozpočet a menu, Výbor Národnej rady Slovenskej republiky pre hospodársku politiku a Výbor Národnej rady pre pôdohospodárstvo, životné prostredie a ochranu prírody, prerokovali uvedenú správu a zároveň odporučili Národnej rade vziať ju na vedomie. Zo strany výborov Národnej rady ani poslancov neboli predložené iné stanoviská alebo pripomienky, či pozmeňujúce alebo doplňujúce návrhy, v súlade s § 75 ods. 2 zákona Národnej rady č. 350/1996 Z. z. o rokovacom poriadku Národnej rady. Gestorský výbor schválil spoločnú správu svojím uznesením 9. septembra 2008, kde ma zároveň určil ako spoločného spravodajcu výborov. Odporučil Národnej rade podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku vysloviť súhlas, aby guvernér Národnej banky Slovenska Ivan Šramko správu uviedol a mohol vystúpiť v rozprave k tejto správe. Návrh uznesenia Národnej rady je prílohou spoločnej správy. Ďakujem pekne, pán predsedajúci. Otvorte, prosím, rozpravu.
Mizík, Stanislav, poslanec NR SR (2017-09-19):
Ďakujem za slovo. Natália, ešte by som rozšíril tvoju reč. Niektorí poslanci, jeden sedí tam dole s tou bielou briadkou, zabúdajú na vraždy robotníkov, ktorí štrajkovali za svoje práva, a ešte stále žijú vnuci zatváraných robotníkov v Tisovci a v iných mestách. Ďakujem za slovo.
Paška, Pavol, predseda NR SR (2012-11-06):
Hlasujeme. (Hlasovanie.) 134 prítomných, 133 bolo za, 1 nehlasoval. Návrh sme pridelili výborom a určili lehoty. Poprosím pani poslankyňu Šedivcovú, aby uviedla v prvom čítaní hlasovanie o návrhu pánov poslancov Jána Podmanického, Viliama Jasaňa a pani poslankyne Jany Vaľovej na vydanie zákona č. 461 o sociálnom poistení. Je to tlač 244. (Hlasovanie o návrhu poslancov Národnej rady Slovenskej republiky Jána Podmanického, Viliama Jasaňa a Jany Vaľovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 244.)
Borec, Tomáš, minister spravodlivosti SR (2013-10-18):
Ďakujem pekne za slovo. Dobré ráno. Vážená pani predsedajúca, panie poslankyne, páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Hlavným zámerom predloženia návrhu zákona je transpozícia smernice Rady 2013/25/EÚ z 13. mája tohto roku, ktorou sa z dôvodu pristúpenia Chorvátskej republiky upravujú určité smernice v oblasti práva usadiť sa a slobody poskytovať služby. V predkladanom návrhu zákona sú zohľadnené aj požiadavky Európskej komisie, a to vo vzťahu k úprave hosťujúceho euroadvokáta. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, zákonmi a súčasne aj v súlade s právom Európskej únie. Návrh zákona bol predmetom riadneho pripomienkového konania. Dňa 14. augusta tohto roku ho prerokovala vláda a schválila teda vláda. Čo sa týka stanoviska k spoločnej správe, ústavnoprávny výbor túto schválil dňa 15. októbra 2013 a ja sa stotožňujem so všetkými závermi vyplývajúcimi zo spoločnej správy výborov a mám za to, že ich zapracovanie prispeje k skvalitneniu právnej úpravy. Po schválení príslušných pozmeňujúcich a doplňujúcich návrhov uvedeným spôsobom odporúčam Národnej rade Slovenskej republiky schváliť vládny návrh zákona, ktorým sa mení a dopĺňa zákon č. 586/2003 Z. z. o advokácii. Ďakujem veľmi pekne. Skončil som.
Paška, Pavol, predseda NR SR (2014-03-19):
(Hlasovanie.) 138 prítomných, 52 za, 78 proti, 7 sa zdržali, 1 nehlasoval. Ani tento návrh sme neschválili.
Klus, Martin, podpredseda NR SR (2019-10-17):
Ďakujem. Žiada si o slovo spravodajca?
Zmajkovičová, Renáta, podpredsedníčka NR SR (2013-05-30):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Huba.
Ďuriš Nicholsonová, Lucia, podpredsedníčka NR SR (2018-02-06):
Pán poslanec, aby sme boli objektívni, 90 % poslancov neovláda túto časť rokovacieho poriadku, robia to presne naopak. Po akýchkoľvek snahách o upozornenie pokračujú v tomto logickom slede, musím povedať, lebo proste logika nepustí. Takže v niečom s vami súhlasím, ale fakt je dôležité povedať, že 90 % poslancov v tejto snemovni to robí. V rozprave teraz vystúpi pán poslanec Paška, lebo si vymenili poradie. Hm, a máme devätnásť hodín. Vidíte, tak mi to uteká s vami, že... Budete veľmi stručný? Je všeobecný súhlas? Nech sa páči, pán poslanec.
B. Bugár, podpredseda NR SR: (2002-02-20):
J. Švec, poslanec: Ďakujem pekne za slovo. Úvod mi zobrala pani profesorka Keltošová, takže už poviem iba to, že 40 mil. z peňazí, ktoré boli vyčlenené na podporu externého vzdelávania, nerieši situáciu. Totižto naším záujmom nie je rozširovať externé vzdelávanie, ale práve prijímať viac a viac študentov na interné, normálne, denné štúdium. A tam peniaze nemáme. 1,5 mil. korún, ktoré sa navýšili v rozpočte ministerstva školstva, nestačia pokryť ani z 20 % dlh, ktorý pred sebou dlhodobo vysoké školy tlačia a ktorý sa dnes odhaduje na približne 6 mld. korún. Viete si predstaviť, v akej situácii sú vysoké školy? Váš populistický prejav by som veľmi rád využil a by som sa vás spýtal, čo chcete vy urobiť pre to, aby vysoké školy prosperovali. Ďakujem.
Hlina, Alojz, poslanec NR SR (2013-03-21):
Ja som kľudný. No tak, toto hádam nemyslíte vážne? (Prerušenie vystúpenia predsedajúcou.)
R. Zajac, minister zdravotníctva SR: (2003-12-02):
Cieľom návrhu zákona je predovšetkým odstrániť nedostatky a nevýhody súčasného stavu v sústave orgánov najmä miestnej štátnej správy na úseku orgánov zdravia pri výkone ich pôsobnosti. Účelom návrhu zákona je priblížiť výkon štátnej správy občanovi a zohľadniť pripravované zrušenie okresných úradov ako súčasť optimalizácie a reštrukturalizácie verejnej správy. Organizácia a riadenie zdravotníctva – chce vláda podporovať presun právomoci a povinnosti na nižšie orgány štátnej správy a miestnej samosprávy. Podľa platnej dnešnej legislatívy rozhodovaciu právomoc v rámci výkonu štátnej správy na úseku ochrany zdravia vykonávajú hlavný hygienik Slovenskej republiky na ministerstve zdravotníctva, štátni krajskí hygienici na krajských úradoch a štátni okresní hygienici na okresných úradoch ako monokratické orgány. Plnenie ostatných úloh na úseku ochrany zdravia vrátane prípravy podkladov na rozhodnutia a opatrenia... (Sústavne veľký ruch v sále.) Z. Martináková, podpredsedníčka NR SR: Pán minister, prepáčte, prosím. Dámy a páni, prosím vás o väčší pokoj v rokovacej sále. Veľmi korektne vás chcem poprosiť, aby ste prípadné diskusie viedli mimo rokovania. Nedá sa tu ani sledovať schôdza, ani počúvať, čo hovorí pán minister. Poprosím vás o korektnosť. Je mojou povinnosťou zabezpečiť poriadok v rokovacej sále. Nech sa páči, pán minister.
Susko, Boris, poslanec NR SR (2015-11-25):
Ďakujem pekne za slovo. Vážený pán predseda, vážené kolegyne, kolegovia, dovoľte, aby som vás informoval o prerokovaní uvedeného návrhu zákona vo výboroch Národnej rady. Národná rada pridelila návrh zákona na prerokovanie ústavnoprávnemu výboru, výboru pre financie a rozpočet, výboru pre európske záležitosti, výboru pre nezlučiteľnosť funkcií a výboru pre verejnú správu a regionálny rozvoj. Určila zároveň ústavnoprávny výbor ako gestorský výbor a lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona prerokovali a odporúčali schváliť ústavnoprávny výbor, výbor pre financie a rozpočet, výbor pre európske záležitosti a výbor pre verejnú správu a regionálny rozvoj. Výbor pre nezlučiteľnosť funkcií návrh zákona prerokoval, avšak neprijal uznesenie, keďže návrh uznesenia nezískal súhlas potrebnej väčšiny poslancov. Z uznesenia ústavnoprávneho výboru vyplýva deväť pozmeňujúcich a doplňujúcich návrhov, ktoré sú uvedené v časti IV spoločnej správy. Gestorský výbor odporúča o všetkých pozmeňujúcich a doplňujúcich návrhoch uvedených pod bodmi 1 až 9 hlasovať spoločne s návrhom schváliť. Gestorský výbor zároveň odporúča Národnej rade návrh zákona schváliť aj ako celok, a to v znení uvedených pozmeňujúcich a doplňujúcich návrhov. Spoločná správa výborov o prerokovaní návrhu zákona (tlač 1676a) bola schválená uznesením ústavnoprávneho výboru č. 747 z 10. novembra 2015. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o tomto návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pán predseda, skončil som, otvorte, prosím, rozpravu.
Hus, Igor, poslanec NR SR (2020-11-05):
Nejde mi to.
Pavlovičová, Svetlana, poslankyňa NR SR (2013-10-16):
Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
V. Veteška, podpredseda NR SR: (2007-05-10):
Pán minister, želáte si vystúpiť? Nech sa páči. I. Valentovič, minister zdravotníctva SR: Vážený pán predsedajúci, vážené dámy, vážení páni, ja iba niekoľko veľmi krátkych poznámok na tú politickú rétoriku, ktorá tu odznela z úst pána poslanca Novotného. Žiaľ, skutočne som nepochopil, čo vlastne chcel povedať, keďže obhajuje zákon 126/2006. K tomu mám len toľko, že skôr, ako takýto zákon vznikol, mal 92 pozmeňujúcich návrhov a pripomienok počas prerokovania v parlamente. Takže jeho kvalita skutočne musela byť vynikajúca. Druhá poznámka je, že toto všetko, pán poslanec, je 54 strán pripomienok o tom, aký je ten zákon kvalitný a ako sa dá vykonať. A na záver iba jedno, ohľadom sovietskeho modelu tu je porovnanie cieľov Svetovej zdravotníckej organizácie, Organizácie CDC z Atlanty a verejného zdravotníctva Slovenskej republiky podľa nového zákona, takže neviem, keď tam nebudú tie moje rukou písané poznámky, tak ti to venujem, pán poslanec, s tým, že by si, aby si sa presvedčil, že to, čo je pripravené, je v podstate plne v zhode s takými uznávanými organizáciami, ako je Svetová zdravotnícka a CDC. Čo sa týka potreby nového zákona, to som už povedal, keďže je svojím spôsobom čiastočne nevykonateľný a neopraviteľný ten, ktorý máme dnes na stole. Čo sa týka mojej ambície predložiť nejaký zákon, chcem len pripomenúť a myslím si, že si dobre pamätám, aj keď som nebol poslancom, ani som nesedel v parlamente, môj predchodca pripravoval zákony dva roky. Nastúpil, tuším, v 2002 a schvaľované boli v 2004, ak sa dobre pamätám. Pán poslanec, preto deväť alebo desať mesiacov môjho pôsobenia, že som nepredložil zákon, nebojte sa, dostanete. Ja to skôr vidím asi tak, že vy sa bojíte. Bojíte sa, že tie zákony prídu. A oni prídu. Ja vám garantujem, že tie zákony prídu a uvidíte, že ľudia ich budú hodnotiť asi lepšie ako tie, ktoré boli doteraz prijaté. Inak ďakujem za podnetné návrhy. Určite budeme mať možnosť či už vo výbore alebo v druhom čítaní sa so všetkými vami navrhnutými „pozmeňovákmi“ oboznámiť a, samozrejme, všetko, čo bude zmysluplné a bude zapadať do koncepcie tohto zákona, určite sa s tým vyrovnáme. Ďakujem.
Bugár, Béla, podpredseda NR SR (2017-05-19):
Tak sa teší, že tlieska.
P. Hrušovský, predseda NR SR: (2005-03-16):
(Hlasovanie.) 130 prítomných, 83 za, 4 proti, 42 sa zdržalo, 1 nehlasoval. Národná rada Slovenskej republiky návrh zákona pani poslankyni Tóthovej, ktorej blahoželám, schválila. Panie poslankyne, páni poslanci, navrhovateľ ďalšieho návrhu zákona pán poslanec Fico požiadal, aby sme odročili rokovanie o návrhu, ktorého predkladateľom je pán poslanec, ktorý spolu s pánom podpredsedom vlády a ministrom spravodlivosti a generálnym prokurátorom, ktorých sa táto problematika ich rezortov najviac dotýka, požiadali ešte o možnosť rokovať zajtra v dopoludňajších hodinách. Odporúčam, aby sme návrh pána poslanca Fica prerokovali zajtra ako prvý bod po hodine otázok. Ďakujem pekne. Pristúpime k rokovaniu o návrhu skupiny poslancov na vydanie zákona, ktorým sa mení a dopĺňa zákon č. 523/2003 Z. z. o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy (tlač 998) Predkladateľom návrhu za skupinu navrhovateľov je pán poslanec Madej. Pán poslanec Madej, máte slovo.
V. Veteška, podpredseda NR SR: (2004-10-26):
Nech sa páči, pán poslanec, máte slovo.
Blanár, Juraj, podpredseda NR SR (2022-10-20):
Ďakujem pani predkladateľke. No a teraz poprosím pani poslankyňu Jarmilu Halgašovú, aby ako spoločná spravodajkyňa z výboru pre pôdohospodárstvo a životné prostredie informovala Národnú radu o výsledkoch rokovania vo výboroch a zdôvodnila záver a stanovisko gestorského výboru. Nech sa páči, pani spoločná spravodajkyňa.
Pellegrini, Peter, podpredseda NR SR (2020-07-23):
Ďakujem pekne. S procedurálnym návrhom pán poslanec Podmanický.
P. Minárik, poslanec: (2006-08-03):
A potom taká malá perlička, že sme štartovali s Čechmi z jednej línie. To teda nikto nie je schopný tuná obhájiť.
P. Hrušovský, predseda NR SR: (2004-12-14):
(Hlasovanie.) 129 prítomných, 19 za, 77 proti, 33 sa zdržalo. Návrh pána poslanca Hoptu sme neschválili. Prosím návrh uznesenia. Tiež je rozdaný písomne, pán poslanec. Žiadne zmeny.
Pellegrini, Peter, predseda NR SR (2015-06-25):
Chcem upozorniť, že dám urobiť taký prehľad všetkých asistentov aj pre, z iných poslaneckých klubov, koľko asistentov slúži koľkým poslancom. Pán poslanec Bublavý, nech sa páči.
J. Brocka, poslanec: (2009-03-11):
Ale vecne k výhrade pani Vaľovej alebo k poznámke pána Haleckého, ale rovnako i kolegyne Sárközy. Áno, prosím vás, veď ja vás nekritizujem za to, keď opravujete veci, ktoré keď život ukázal, že to je treba zmeniť, napríklad problém predčasných dôchodkov. A tri roky. Veď už ste niečo aj upravili a ja som dokonca za to hlasoval a môžeme aj ďalej vylepšovať ten systém. Ale ja som upozornil na jednu skupinu občanov, ktorých dôchodok vypočítaný dva roky pred dovŕšením veku 62 rokov je okolo 6-tisíc korún. Tí ľudia bývajú na vidieku a teraz celé roky, doteraz žili z oveľa menšieho príjmu a prežili. Prežili. Ale Sociálna poisťovňa im žiadosť zamietne, lebo nespĺňajú podmienku, že ich vypočítaný dôchodok je 1,2-násobok životného minima. Ale popritom sú tu mnohí predčasní dôchodcovia, ktorým vyrátali desaťtisícový dôchodok, a oni možno ďalej pracujú. A keď umožňujeme takéto odčerpávanie nedostatočných zdrojov Sociálnej poisťovne tými solventnejšími, keď si to môžeme dovoliť, pani ministerka, tak ja navrhujem, aby sme cítili s tými chudobnejšími, aby sme to týmto umožnili, lebo oni dokážu aj s takouto sumou dnes na Slovensku prežiť. To som chcel týmto svojím návrhom povedať.
Laššáková, Jana, podpredsedníčka NR SR (2014-11-25):
Bodu, preradenie bodu, pomalšie, poprosím vás.
Danko, Andrej, podpredseda NR SR (2024-01-10):
No to som si nevšimol, ospravedlňujem sa.
Beblavý, Miroslav, poslanec NR SR (2015-05-21):
Ďakujem pekne. Pán minister, ja sa nejak nemám záujem zapájať do vašich prekáračiek s bývalými ministrami, ale urobil som takú malú faktickú kontrolu len jedného vášho tvrdenia, ktoré ma zaujalo, a to bolo tvrdenie teda, že ste zdedili zablokovaný operačný program, a teda do septembra 2012 ste ho heroicky odblokovali. Som si otvoril správu, ktorú vaša vláda prerokovala, o čerpaní fondov, v ktorej je veta: „Dňa 28. 6. 2012 bol Slovenskej republike doručený list Európskej komisie, v ktorom sa ruší prerušenie lehoty pre platby a procedúra pre pozastavenie platieb Operačného programu Životné prostredie.“ A teraz, prečo je táto malá lož podstatná? Lebo do septembra by ste sa mohli aspoň tváriť, že za tie heroické štyri mesiace vrátane leta ste to vybavili v Bruseli vy, čo síce vieme, že by asi aj tak nebola pravda, lebo v Bruseli nikto v auguste nefunguje, ale dalo by sa to aspoň tváriť sa. Ak koncom júna dorazí na Slovensko list, už dorazí list vo výsledku a 4. apríla bola menovaná Ficova vláda, tak každý, kto o tom trochu niečo vie, vie, že ste s tým nemali vôbec nič spoločné, lebo tieto veci sa riešia minimálne pol roka, niekedy aj rok. To je prvá vaša lož. A druhú lož už naznačil, a ja ju teda dokončím, pán bývalý štátny tajomník a súčasný poslanec Hudacký, lebo v inom vládnom materiáli som hneď našiel, že „v rámci Operačného programu Životné prostredie bolo prerušené schvaľovanie priebežných žiadostí o platbu z dôvodu nedostatočného stupňa uistenia fungovania riadiacich a kontrolných systémov programu, obsiahnutých vo výročnej kontrolnej správe predloženej Európskej komisii za obdobie roku 2009/2010“. Takže po tom, čo prvá Ficova vláda to pokazila a Radičovej vláda to napravila a list došiel, keď ste prišli na ministerstvo, tak z toho vy vyrobíte, že vy ste zachránili deštruovaný operačný program! Ak rovnako klamete o všetkých ostatných veciach, ktoré ste povedali, ktoré ja nestíham, nemám kapacitu ani záujem ďalej kontrolovať, tak s pánombohom aj s vami! (Potlesk.)
Grendel, Gábor, podpredseda NR SR (2022-05-05):
Je všeobecný súhlas? (Nesúhlasná reakcia pléna.) Nie je. Takže, prosím, prezentujme sa a hlasujme. (Hlasovanie.) Prítomných 119 poslancov, za 42, proti 36, zdržalo sa 38, nehlasovali 3. Konštatujem, že sme tento procedurálny návrh neschválili, teda v utorok o jedenástej hodine sa hlasovať bude. Pristúpime teraz k hlasovaniu o písomných odpovediach členov vlády Slovenskej republiky na interpelácie poslancov Národnej rady, tlač 888. Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 25. marce 2022. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané do 63. schôdze Národnej rady Slovenskej republiky a do 25. marca 2022 , tlač 888.) Prosím prezentujme sa a hlasujme. (Hlasovanie.) Prítomných 125 poslancov, za 81, proti 8, zdržalo sa 36, hlasovali všetci prítomní. Konštatujem, že sme navrhované uznesenie schválili. Pokračujeme hlasovaním v prvom čítaní o návrhu poslancov Pellegriniho, Sakovej, Rašiho, Tomáša a Šutaj Eštoka na vydanie zákona, ktorým sa mení a dopĺňa zákon č. 296/2020 o 13. dôchodku, tlač 993, bod 49 schváleného programu. Spravodajcom je člen výboru pre sociálne veci pán poslanec Ján Richter. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov , tlač 993.)
Hrušovský, Pavol, podpredseda NR SR (2011-09-08):
Ďakujem, pán poslanec. Otváram rozpravu. Chcem informovať, že písomne som nedostal prihlášky do rozpravy, nepredpokladám, ale ak má niekto záujem sa prihlásiť do rozpravy ústne, dávam túto možnosť tak urobiť. Pán poslanec Madej? Matej, chcete do rozpravy, alebo nie? Nie. Môžete. Vyhlasujem rozpravu o tomto bode programu za skončenú a prerušujem rokovanie. Poprosím pána ministra, aby z poverenia vlády Slovenskej republiky predložil a odôvodnil návrh na vyslovenie súhlasu s medzinárodnou Zmluvou medzi Slovenskou republikou a Novým Zélandom, ktorý prerokovávame ako tlač 440. Pán minister, nech sa páči. (Rokovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Novým Zélandom o programe pracovnej dovolenky , tlač 440.)
Mierna, Anna, poslankyňa NR SR (2020-11-24):
Ďakujem, pán predsedajúci. Vážené kolegyne, kolegovia, s kolegami predkladáme novelu zákona o samosprávnych krajoch, ktorej hlavným účelom je elektronizácia kompetencií samosprávnych krajov. Bohužiaľ, ani v 21. storočí nie je bežné, aby samosprávy mohli vykonávať svoje úlohy cez informačné technológie. Samosprávne kraje aj v 21. storočí posielajú schválené nariadenia obciam poštou vo forme papierových výtlačkov. Považujeme to za nevhodné v dnešnej dobe, a to najmä ak informatizácia v rukách bývalej vlády stála daňových poplatníkov viac ako 1 miliardu eur. Ani napriek tejto obrovskej sume nevieme samosprávam umožniť výkon všetkých kompetencií online, ale ak je to možné, to chceme urobiť a môžme. Náš návrh umožní krajom posielať poslancom svojich zastupiteľstiev, dostávať vyhodnotené pripomienky občanov k VZN-kám elektronickou formou. V praxi to znamená, že poslanci budú tieto pripomienky dostávať buď na svoj osobný, alebo poslanecký email. Tí, ktorí budú chcieť využívať túto elektronickú schránku, môžu aj na portáli slovensko.sk. Nová úprava nezakazuje tieto pripomienky posielať v tlačenej forme pre tých zastupiteľov, ktorí nemajú možnosť elektronickej komunikácie. My len rozširujeme možnosť tieto pripomienky zasielať v elektronickej podobe, hodnej 21. storočia. Návrh tiež rozširuje elektronickú komunikáciu krajov smerom k obciam. Novela umožňuje zasielanie schválených nariadení obciam do ich elektronických schránok. Doteraz kraje vykonávali túto povinnosť prostredníctvom pošty, čo chceme nahradiť formou online. Rovnaký prístup by sme chceli aplikovať aj na zasielanie rozhodnutí a uznesení súdov týkajúcich sa nesúladov všeobecne záväzných nariadení so zákonom. Túto úlohu tiež samosprávne kraje musia podľa zákona vykonávať tlačenou formou. Súčasťou tejto novely zákona je aj zrušenie povinnosti zastupiteľstva schvaľovať odmeňovací poriadok zamestnancov kraja. Máme za to, že rovnako ako aj v prípade obcí, aj pre kraje platí, že zodpovedným štatutárom je predseda, nevidíme preto dôvod, aby zastupiteľstvo muselo tieto odmeny schvaľovať. Veríme, že naša novela zákona pomôže samosprávnym krajom pri výkone ich kompetencií využívaním technológií 21. storočia. Zároveň predpokladáme pozitívny dopad na elektronizáciu spoločnosti a na životné prostredie. V ideálnom prípade očakávame aj mierny pozitívny dopad na rozpočet verejnej správy. Ďakujem pekne, dúfam, že náš návrh podporíte.
Mazurek, Milan, poslanec NR SR (2023-01-26):
Ja chcem, aby všetci občania Slovenskej republiky videli, cítili, vnímali, chápali to, čo sa tu v tejto chvíli deje. Istá skupina biorobotov si pomýlila svoj poslanecký mandát s možnosťou absolútnym spôsobom ponižovať, vysmievať sa a ruinovať životy občanov Slovenskej republiky. Táto skupina biorobotov tvrdí obyvateľov, že aj napriek tomu, že vláda padla a logiky, ústavná zvyklosť a aj charakter človeka, to je niečo, čo je pre nich cudzím jazykom, káže, že voľby majú byť teda logicky čím skôr. Tak táto skupina biorobotov im tvrdí, že 30. september dokopy s vládnutím do konca októbra, teda viac ako desať mesiacov ďalšieho pokračovania vlády, ktorá je odvolaná, je legitímne, správne a kompromisné riešenie. Vo výsledku to teda znamená presne to, čo povedali moji kolegovia, potrebujú si napakovať vrecká, potrebujú zarobiť, potrebujú vycicať občanov Slovenskej republiky a robia to s takou neuveriteľnou drzosťou, že na jednej strane im hovoria do 30. septembra budeš živiť môj poslanecký zadok, potom s trojmesačným odstupným, keď ma už nezvolia, čo je jasné, že ich nezvolia, pretože prakticky nikto, kto premýšľa a vidí, čo robia ich voliť nebude, ale ani len neprídu do tohto pléna, aby argumentovali, prečo je ich pozícia do 30. septembra dôležitá. Nie sú tu, nechodia na toto rokovanie, jednoducho smejú sa obyvateľom Slovenskej republiky do tváre. Hovoria im, živte nás a my sa vám budeme vysmievať, živte nás a my vás budeme ruinovať, živte nás a my sa vám budeme smiať do tváre, pľuvať vám rovno do očí a ani len neprídeme na to rokovanie, vaše OĽANO obyčajní ľudia a klamári všetkých možných skupín, ktoré si dokážete predstaviť.
Bugár, Béla, podpredseda NR SR (2018-01-30):
Prezentujme sa a hlasujme o tomto návrhu. (Hlasovanie.) Prítomných 139, za 88, proti 4, zdržalo sa 47 poslancov. Konštatujem, že sme v treťom čítaní . Otváram rozpravu v rámci tretieho čítania a konštatujem, že nikto sa do rozpravy nehlási. Nech sa páči, pán poslanec, záverečné hlasovanie.
Bugár, Béla, podpredseda NR SR (2017-09-12):
Ďakujem, pán minister. Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Krajkovičovi. Nech sa páči.
Kollár, Boris, predseda NR SR (2022-11-08):
Otváram všeobecnú rozpravu, do rozpravy som dostal jednu písomnú prihlášku za... chcel som povedať za klub, ale ste ho stratili, ale za ĽSNS. Tak nech sa páči, pán poslanec... (Reakcia navrhovateľa.) Hlásite sa? Nech sa páči.
Bugár, Béla, podpredseda NR SR (2019-11-27):
Ďakujem pekne. Otváram rozpravu v rámci druhého čítania. Pýtam sa, či sa hlási niekto ústne do rozpravy, nemám žiadnu písomnú prihlášku. Nie. Vyhlasujem rozpravu za skončenú. Predpokladám, že nemáte záujem sa vyjadriť k neexistujúcej rozprave. Ďalším bodom programu je druhé čítanie o návrhu poslanca Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov (tlač 1640), ale pán poslanec tu nie je, takže presuniem tento bod programu na koniec schôdze. Pristúpime k ďalšiemu druhému čítaniu, o návrhu poslankyne Evy Antošovej na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách (tlač 1703). Pani poslankyňa Antošová, nech sa páči, môžte zákon odôvodniť. (Rokovanie o návrhu poslankyne Národnej rady Slovenskej republiky Evy Antošovej na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 1703.)
B. Bugár, podpredseda NR SR: (2002-07-04):
J. Cuper, poslanec: Nie, ja hovorím ako spravodajca, pán podpredseda!
Košútová, Magda, poslankyňa NR SR (2011-07-13):
Ďakujem pekne za slovo. Pán poslanec, je mi veľmi sympatické, že je snaha ochrániť alebo zlepšiť životné podmienky zvierat na Slovensku. Len takisto sa zamýšľam nad tým, či je to šťastné, že sa tam zvyšuje trestná sadzba, pretože keď štrnásťročné dieťa, to je ešte dieťa, aj keď je už zodpovedné za svoje činy, dostane natvrdo basu, čo to spraví, ako to naň bude pôsobiť, či v tom prostredí, v ktorom sa bude nachádzať, ho prevychovajú alebo zmenia jeho postoje. Ja si myslím, tak ako to povedal aj môj kolega pán poslanec Muňko, v prvom rade treba začať s výchovou detí, a hlavne skutočne tieto problémy sú hlavne v rómskych osadách, a zmeniť prostredie, pretože len takýmito, ja si myslím, dosť tvrdými reštrikčnými opatreniami nedosiahneme efekt, o ktorý sa snažíme, a myslím si, že tento zákon v takomto znení alebo tuto váš pozmeňujúci návrh nie som pripravená podporiť.
Figeľ, Ján, podpredseda NR SR (2015-03-20):
Nech sa páči, Jozef Viskupič.
Šeliga, Juraj, podpredseda NR SR (2021-02-03):
Ďakujem. Prezentujme sa, prosím, a hlasujme. (Hlasovanie.) Prítomných 117, za 76, proti nikto, zdržalo sa 41, hlasovali všetci. Konštatujem, že aj tento pozmeňujúci návrh sme schválili. Nech sa páči.
Laššáková, Jana, podpredsedníčka NR SR (2013-05-28):
Na vystúpenie pána poslanca s faktickými poznámkami páni poslanci Fecko, Droba a pán poslanec Hlina. Končím možnosť prihlásiť sa s faktickými poznámkami. Nech sa páči, pán poslanec Fecko.